Landsretten har stadfæstet byrettens afgørelse i sag om bevissikringsundersøgelse og modtaget rapport fra de sagkyndige jf. retsplejelovens § 653 b, stk. 4
Ret: Østre Landsret (2. instans)
Faggruppe: Civilsag — Visse kæresager
Sagsemner: Fogedret;

/

UDSKRIFT
AF

ØSTRE LANDSRETS RETSBOG
____________

Den 23. maj 2008 holdt Østre Landsret møde i retsbygningen,
Bredgade 59, København.

Som dommere fungerede landsdommerne B. O. Jespersen, Rosenløv og

Hanne Harritz Pedersen (kst.), førstnævnte som rettens formand.

Som protokolfører fungerede kontorfuldmægtig Medarbejder ved
retten.

Der foretoges   

14. afd. kære nr. B-1140-08:

Kærende A/S, tidligere Modpart A/S

(advokat Claus Barrett Christiansen)

mod

Indkærede, tidligere Rekvirent A/S

(advokat Christian Alsøe)

Ingen var mødt eller indkaldt.

Der fremlagdes kæreskrift af 29. april 2008, hvorved advokat Claus

Barrett Christiansen på vegne af Kærende A/S, tidligere Modpart A/S

har kæret Odense Fogedrets beslutning af 16. april 2008 (FS

2416/2008) om udlevering af rapport om bevissikringsundersøgelse,

dommerens fremsendelsesbrev af 6. maj 2008 og udskrift af retsbogen

med den kærede afgørelse.



/

- 2 -

De modtagne bilag var til stede.

Kærende, Kærende A/S, tidligere Modpart A/S, har nedlagt følgende
påstande:

1. Materialet og de deri indeholdte oplysninger på side 65 i rapporten udarbejdet af

PricewaterhouseCoopers skal udgå af rapporten, subsidiært at den på side 65

nævnte investeringskalkule skal udgå.

2. Indkærede tilpligtes at destruere den fremsendte rapport udarbejdet af

PriceWaterhouseCoopers samt evt. kopier heraf, uanset om disse måtte

være i elektronisk form, subsidiært destruere materialet og de

indeholdte oplysninger på side 65 i pågældende rapport.

3. Indkærede, tidligere Rekvirent A/S tilpligtes at anerkende, at være uberettiget til

at gøre brug af den fremsendte rapport udarbejdet af PriceWaterhouseCoopers,

subsi-diært gøre brug af materialet og de indeholdte oplysninger på side 65 i

pågældende rapport.  

Indkærede, tidligere Rekvirent A/S har ikke udtalt sig om kæren.

Det fremgår af sagens oplysninger, at fogedretten efter anmodning fra

Indkærede, tidligere Rekvirent A/S har fore-taget en undersøgelse hos

Kærende A/S, tidligere Modpart A/S med henblik på at sikre bevis for

en sand-synliggjort krænkelse af Indkæredes, tidligere Rekvirent A/S

ophavsret til en teknisk instruktion til brug for ud-stansning af oblater.

To udmeldte it-sagkyndige fra PriceWaterhouseCoopers bistod foged-

retten med at sikre oplysninger fra tre computere hos Kærende A/S,

tidligere Modpart A/S.   

Den ene af de to it-sagkyndige har herefter udarbejdet den omhandlede

rapport om under-søgelsen og resultatet heraf. Det fremgår af

rapporten, at den pågældende it-sagkyndige bl.a. er specialiseret i it-

undersøgelser i forbindelse med retlige tvister.   

Rapportens side 65 indeholder oplysninger om en intern e-mail

vedrørende et planlagt be-styrelsesmøde i Kærende A/S, tidligere

Modpart A/S. I e-mailen indstilles over for bestyrelsen i Kærende A/S,



/

tidligere Modpart A/S, at der investeres i ny produktion med henblik på

at udstanse oblater samt en investeringskalkule over investeringen.   

Kærende A/S, tidligere Modpart A/S har til støtte for påstanden navnlig

anført, at materialet og de deri indeholdte oplysninger på side 65 i

rapporten vedrører oplysninger, der ikke har betydning



/

- 3 -

for fastlæggelsen af en eventuel krænkelse og dennes omfang. Samtidig

kan oplysningerne karakteriseres som erhvervshemmeligheder, der ikke

kan være omfattet af bevissikringen. Endvidere vil oplysningerne - hvis

de kommer til Indkæredes, tidligere Rekvirent A/S kendskab - medføre

skade og ulempe for Kærende A/S, tidligere Modpart A/S, som står i

misforhold til Indkæredes, tidligere Rekvirent A/S interesser i undersø-

gelsens gennemførelse.   

Fogedretten har ved sagens fremsendelse henholdt sig til den trufne
afgørelse.

Efter votering afsagdes sålydende

k e n d e l s e:

Efter retsplejelovens § 653 b, stk. 4, 4. og 5. pkt., skal fogedretten til

parterne sende en kopi af den rapport, som den sagkyndige har

udfærdiget om undersøgelsen og dennes resultater.   

Der er efter det oplyste ikke er grundlag for at antage, at oplysningerne

i rapporten, herun-der oplysningerne på side 65, ikke er relevante for

sagen.   

På den baggrund tages kærendes påstande ikke til følge, hvorfor   

b e s t e m m e s:

Fogedrettens afgørelse stadfæstes.

Retten hævet.



/